Vaineikių Šlaveitos kūlis

Vaineikių akmuo, vadinamas Šlaveitos kūliu (valstybės saugoma kultūros vertybė: unikalus kodas – 5210, senas registro kodas – M151, senas kultūros paminklų sąrašo Nr. AR492) – mitologinis akmuo centrinėje Kretingos rajono savivaldybės teritorijos dalyje, Vaineikiuose (Darbėnų seniūnija), 0,82 km į šiaurės vakarus nuo kelio Darbėnai–Vaineikiai, Šlaveitos kairiajame krante.

 Apibūdinimas 
Guli kaimo žemių šiaurės vakariniame pakraštyje, 8 m į rytus nuo Šlaveitos upės kanalo, ąžuolyno vakariniame krašte.

Akmuo – pilkšvas stambiagrūdis granitas, netaisyklingos formos, pailgas šiaurės – pietų kryptimi, 3,7 m ilgio, 3,2 m pločio, 1,45–1,6 m aukščio. Šiauriniame pakraštyje yra 55×45 cm dydžio, 6-13 cm gylio dubens pavidalo įduba, link kurios nuo akmens pietinės pusės iškalti 75–90 cm ilgio grioveliai.

Teritorijos plotas – 100 m².

 Istorija 
Senieji gyventojai akmenį gerbė, laikė nepaprastu. Pasakojama, kad jis guli pagoniškos šventyklos vietoje. Šalia esantis miškelis vadinamas Gojumi.Vykintas Vaitkevičius. Senosios Lietuvos šventvietės: Žemaitija. – Vilnius: Diemedis, 1998. – P. 105–106

1935 m. žvalgė Kretingos muziejus, 1973–1974 m. – Ignas Jablonskis, 1985 m. – Julius Kanarskas, 1993 m. – Vykintas Vaitkevičius.

1972–1986 m. respublikinės reikšmės archeologijos paminklas (AR492),Lietuvos TSR kultūros paminklų sąrašas. – Vilnius, 1973. – P. 134 1994 m. – naujai išaiškinamas istorijos ir kultūros paminklas. 2000 m. įrašytas į kultūros vertybių registro mitologinių vietų sąrašą (M151), 2005 m. pripažintas valstybės saugoma kultūros vertybe.Kultūros vertybių registras: Akmuo vad. Šlaveitos kūliu

 Šaltiniai 

 Nuorodos 
Kretingos krašto enciklopedija: Vaineikių Šlaveitos kūlis 

Kategorija:Lietuvos mitologiniai akmenys
Kategorija:Kretingos rajono paveldas